text: Mysteriet er løst - bomberyddere sendt hjem fra lufthavn 
  24 juli 2018 kl. 10.07
  En mistænkelig taske - uden ejer - er fundet i Esbjerg Lufthavn. Netop nu er bomberyddere på vej.
  Opdatering: Mysteriet er løst. Ejermanden til tasken er fundet, og bomberydderne er sendt hjem igen. 
  Esbjerg Lufthavn har afspærret et udendørs areal.
  Klokken 09.53 fik Syd- og Sønderjyllands Politi anmeldelse om en fundet taske. Til gengæld er det ikke lykkedes at finde ejeren af tasken.
  Derfor har politiet tilkaldt ammunitionsrydningstjenesten EOD (Explosive Ordnance Disposal), som vil være på stedet om ganske kort tid.
  Flytrafikken er ikke indstillet, og lufthavnen fungerer normalt for passagerer.
  Så er mysteriet med tasken i Esbjerg Lufthavn opklaret. En mand, der i kraft af sit arbejde har været på stedet, har genkendt tasken som sin. EOD er sendt hjem igen #politidk
  
  
  